Document ID: /roh_data/filtered/swiss_laws_in_ROH.jsonl.gz/105

350.510

Ordinaziun davart l'execuziun giudiziala en il chantun Grischun (Ordinaziun davart l'execuziun giudiziala, OExeG)

dals 21-12-2021 (versiun dals 01-01-2022)

Sa basond sin l'art. 45 al. 1 da la Constituziun chantunala1) e sin l'art. 3 da la Lescha davart l'execuziun giudiziala2)

relaschada da la Regenza ils 21 da december 2021

1. Disposiziuns generalas

Object

Art.  1 1 Questa   ordinaziun   regla   l'execuziun   da   sancziuns   penalas,   uschenavant   ch'il chantun   Grischun   è   cumpetent   ed   uschenavant   che   l'Ordinaziun   davart   las instituziuns d'execuziun en il chantun Grischun3) na vegn betg applitgada.

Engaschament da terzas varts

Art.  2 1 Ils uffizis cumpetents per l'execuziun da chastis e da mesiras fan ina cunvegna da prestaziun   cun   las   instituziuns   statalas   e   privatas   sco   er   cun   las   persunas spezialisadas uffizialas e privatas che vegnan engaschadas per singulas incumbensas d'execuziun,   sch'els   autoriseschan   las   varts   engaschadas   d'ordinar   mesiras   da segirada, mesiras repressivas u mesiras disciplinaras.

2 En la cunvegna da prestaziun reglan els er il gener e la dimensiun da la delegaziun d'incumbensas, las cumpetenzas delegadas sco er ils ulteriurs dretgs e las ulteriuras obligaziuns.

1) DG 110.100 2) DG 350.500 3) DG 350.520 * tabellas da las modificaziuns a la fin dal relasch

1

350.510

2. Cumpetenza

Art.  3 Regenza 1 La Regenza è cumpetenta en spezial per:

a)

far   cunvegnas   cun   auters   chantuns   davart   l'installaziun   e   davart   la   gestiun d'instituziuns d'execuziun cuminaivlas;

dumandar   d'introducir   sin   emprova   novas   furmas   d'execuziun (art. 387 al. 4 lit. a dal Cudesch penal [CP]4));

dumandar   da   delegar   sin   emprova   l'execuziun   da   chastis   da   detenziun   ad instituziuns privatas (art. 387 al. 4 lit. b CP).

b)

c)

Departament da giustia, segirezza e sanadad

Art.  4 1 Il Departament da giustia, segirezza e sanadad è il departament ch'è cumpetent per l'execuziun giudiziala.

2 El surveglia l'execuziun giudiziala, uschenavant ch'il dretg federal u chantunal na deleghescha betg questa incumbensa ad in'autoritad giudiziala.

Art.  5

Uffizi per l'execuziun giudiziala 1. incumbensa

1 L'Uffizi per l'execuziun giudiziala (uffizi) è cumpetent per l'execuziun e per la realisaziun da chastis e da mesiras sco er per la realisaziun da l'arrest d'inquisiziun, da segirezza e d'extradiziun, da l'arrest administrativ tenor il dretg da persunas estras sco er da l'arrest ordaifer il servetsch, uschenavant ch'i n'è betg previs insatge auter.

2 Dal rest è l'uffizi cumpetent per l'assistenza da reabilitaziun, per la controlla da las directivas   e   per   l'assistenza   sociala   da   delinquentas   e   delinquents   en   il   chantun Grischun, per la cussegliaziun da persunas violentas sco er per autras incumbensas delegadas ad el tras leschas, tras ordinaziuns u tras directivas.

2. execuziun da decisiuns penalas

Art.  6 1 L'uffizi:

a)

exequescha ils chastis da detenziun pronunziads da dretgiras e d'autoritads da persecuziun   penala   dal   Grischun,   las   mesiras   substitutivas   che   remplazzan l'arrest d'inquisiziun e da segirezza, las mesiras ambulantas e staziunaras, las autras mesiras, l'internament sco er las mesiras ed ils chastis da detenziun che vegnan cumenzads anticipadamain;

realisescha   l'assistenza   da   reabilitaziun   e   controllescha   las   directivas imponidas;

exequescha – per incumbensa da la Procura per giuvenils – tut las mesiras da protecziun e tut ils chastis, cun excepziun da las multas;

b)

c)

4) CS 311.0

2

350.510

d)

e)

f)

g)

accumpogna durant il temp d'emprova – per incumbensa da la Procura per giuvenils – giuvenils sentenziads u relaschads cundiziunadamain e surveglia las directivas imponidas;

exequescha las mesiras ed ils chastis da detenziun che vegnan pronunziads da dretgiras   militaras,   uschenavant   ch'il   chantun   Grischun   vegn   designà   sco chantun d'execuziun;

surpiglia l'execuziun da sentenzias extrachantunalas en il rom da l'Ordinaziun davart il Cudesch penal e davart la Lescha penala militara (OCP-LPM)5)  u deleghescha l'execuziun da sentenzias e da decisiuns penalas grischunas ad auters chantuns;

surpiglia l'execuziun da sentenzias da l'exteriur tenor las regulaziuns da la Lescha federala davart l'assistenza giudiziala internaziunala en fatgs penals6) e tenor las convenziuns internaziunalas decisivas.

3. realisaziun d'autras geners d'arrest

Art.  7 1 L'uffizi   realisescha   l'arrest   d'inquisiziun,   da   segirezza   e   d'extradiziun,   l'arrest administrativ tenor il dretg da persunas estras sco er l'arrest ordaifer il servetsch, uschenavant che naginas autras autoritads n'èn cumpetentas.

4. decisiuns d'execuziun

Art.  8 1 L'uffizi è cumpetent en spezial per las suandantas decisiuns d'execuziun:

a)

fixar il lieu d'execuziun (art. 16 ed art. 18 da la Lescha davart l'execuziun giudiziala [LExeG]7)) u il post executiv;

conceder la relaschada cundiziunada e definitiva or d'ina mesira terapeutica staziunara tenor l'artitgel 59 fin l'artitgel 61 CP8) (art. 62 ed art. 62b CP);

abolir   mesiras   staziunaras   (art. 62c   CP),   sch'i   na   sto   betg   vegnir   decidì   a medem temp davart las consequenzas giuridicas en ina procedura giudiziala;

ordinar   la   dimora   staziunara   per   cumenzar   cun   il   tractament   ambulant (art. 63 al. 3 CP);

abolir il tractament ambulant (art. 63a CP), sch'i na sto betg vegnir decidì a medem temp davart las consequenzas giuridicas en ina procedura giudiziala;

conceder la relaschada cundiziunada e definitiva or da l'internament (art. 64a CP);

exequir il chasti da detenziun en furma da mesa-praschunia, da lavur d'utilitad publica u da surveglianza electronica (art. 77b, art. 79a ed art. 79 al. 2 CP);

conceder la relaschada cundiziunada or da l'execuziun da chastis (art. 86 CP);

fixar il temp d'emprova e las directivas en cas da relaschadas cundiziunadas or da l'execuziun da chastis ed or da l'execuziun da mesiras staziunaras (art. 87 CP);

interrumper l'execuziun (art. 90 ed art. 92 CP sco er art. 19 LExeG);

b)

c)

d)

e)

f)

g)

h)

i)

j)

5) CS 311.01 6) CS 351.1 7) DG 350.500 8) CS 311.0

3

350.510

k)

l)

m)

n)

o)

p)

suspender il chasti a favur d'ina mesira staziunara (art. 9 OCP-LPM9));

suspender il chasti per mancanza da l'abilitad d'expiar l'arrest (art. 17 LExeG);

prolungar il temp d'emprova, abolir u ordinar l'assistenza da reabilitaziun sco er   midar   directivas   en   cas   da   persunas   relaschadas   cundiziunadamain (art. 95 al. 4 CP);

conceder schluccadas da l'execuziun, uschenavant che questa cumpetenza n'è betg vegnida delegada a l'instituziun d'execuziun;

fixar la participaziun als custs da l'execuziun (art. 8 LExeG);

conceder schluccadas da l'execuziun durant l'execuziun anticipada da chastis e da   mesiras   staziunaras,   uschenavant   che   la   direcziun   da   la   procedura cumpetenta dat ses consentiment.

5. dumondas d'execuziun

Art.  9 1 A las dretgiras ed a las autoritads da persecuziun penala cumpetentas suttametta l'uffizi en spezial dumondas per las suandantas decisiuns:

a)

b)

prolungar la mesira staziunara (art. 59 al. 4 ed art. 60 al. 4 CP10));

retransferir persunas relaschadas cundiziunadamain or da mesiras staziunaras ed or da l'internament (art. 62a al. 3 ed art. 64a al. 3 CP);

abolir mesiras staziunaras, sch'i sto vegnir decidì a medem temp davart las consequenzas   giuridicas   en   ina   procedura   giudiziala,   sco   er   prender   la decisiun consecutiva (art. 62c al. 1 fin al. 5 CP);

midar la mesira terapeutica staziunara (art. 62c al. 6 CP);

prolungar il tractament ambulant (art. 63 al. 4 CP);

abolir mesiras ambulantas, sch'i sto vegnir decidì a medem temp davart las consequenzas   giuridicas   en   ina   procedura   giudiziala,   sco   er   prender   la decisiun consecutiva, perquai ch'i manca ina perspectiva da success u perquai che   la   durada   maximala   è   vegnida   cuntanschida   (art. 63a,   art. 63b al. 2   fin al. 5 CP);

prolungar il temp d'emprova, l'assistenza da reabilitaziun e las directivas en cas da persunas internadas relaschadas cundiziunadamain, per impedir che la delinquenta   u   il   delinquent   commettia   ulteriurs   malfatgs   en   il   senn   da l'artitgel 64 alinea 1 CP (art. 64a al. 2 CP);

midar la sancziun (art. 65 CP);

prolungar il temp d'emprova, l'assistenza da reabilitaziun e las directivas en cas da persunas relaschadas cundiziunadamain or da l'execuziun da chastis, las qualas   han   commess   in   malfatg   en   il   senn   da   l'artitgel 64 alinea 1   CP (art. 87 al. 3 CP);

retransferir   persunas   relaschadas   cundiziunadamain   or   da   l'execuziun   da chastis (art. 95 al. 5 CP);

prolungar il temp d'emprova, abolir u ordinar l'assistenza da reabilitaziun sco er   midar   directivas   en   cas   da   persunas   sentenziadas   cundiziunadamain (art. 95 al. 4 CP);

c)

d)

e)

f)

g)

h)

i)

j)

k)

9) CS 311.01 10) CS 311.0

4

350.510

l)

m)

n)

terminar e midar las mesiras da protecziun (art. 12 ss. dal Dretg penal per giuvenils [DPG]11));

relaschar cundiziunadamain giuvenils or da la detenziun (art. 27 ss. DPG);

ordinar   l'arrest   da   segirezza   (art. 364a   dal   Cudesch   da   procedura   penala [CPP]12)).

Art.  10 1 L'uffizi è l'autoritad da recurs en il senn da l'artitgel 47 alinea 1 LExeG13).

6. autoritad da recurs

7. ulteriuras incumbensas

Art.  11 1 L'uffizi fa cunvegnas cun terzas varts ch'el engascha per l'execuziun da chastis e da mesiras, uschenavant ch'i n'è betg previs insatge auter.

2 L'uffizi examinescha l'executabilitad e la dumonda da sancziuns avertas en auters chantuns. El regla la surpigliada da l'execuziun sco er la cessiun da l'execuziun.

3 L'uffizi prenda posiziun davart dumondas d'in stadi ester da surpigliar l'execuziun penala e suttametta dumondas da surdar l'execuziun penala ad in stadi ester.

4 En   il   sectur   da   l'assistenza   sociala   è   l'uffizi   cumpetent   per   recrutar   e   per accumpagnar gidantras e gidanters voluntars. Las gidantras ed ils gidanters voluntars assistan en uffizi d'onur las persunas affidadas. Expensas en daners bluts pon vegnir indemnisadas.

5 L'uffizi surpiglia la cussegliaziun da persunas violentas.

Dretgira regiunala

Art.  12 1 Per declerar l'executabilitad da sentenzias penalas da l'exteriur è cumpetenta la dretgira regiunala che avess giuditgà il malfatg, sch'el fiss vegnì commess en Svizra.

2 Ella decida sin proposta da l'uffizi.

Art.  13 1 L'Uffizi da migraziun e da dretg civil è cumpetent per l'execuziun da l'expulsiun.

Uffizi da migraziun e da dretg civil

11) CS 311.1 12) CS 312.0 13) DG 350.500

5

350.510

3. Procedura d'execuziun

3.1. CHASTIS ED INTERNAMENT

3.1.1. Furmas spezialas da l'execuziun

Lavur d'utilitad publica

Art.  14 1 Sin dumonda po l'uffizi ordinar l'execuziun d'in chasti en furma da lavur d'utilitad publica, sche las premissas da l'artitgel 79a alinea 1 ed alinea 2 CP14) èn ademplidas.

2 L'uffizi po conceder la permissiun sut cundiziuns e sut pretensiuns.

Mesa-praschunia

Art.  15 1 Sin dumonda po l'uffizi ordinar l'execuziun d'in chasti da detenziun en furma da mesa-praschunia, sche las premissas da l'artitgel 77b CP15) èn ademplidas.

2 L'uffizi po conceder la permissiun sut cundiziuns e sut pretensiuns.

Surveglianza electronica

Art.  16 1 Sin dumonda po l'uffizi ordinar l'execuziun d'in chasti da detenziun en furma da surveglianza   electronica,   sche   las   premissas   da   l'artitgel 79b alinea 1   ed   alinea 2 CP16) èn ademplidas.

2 L'uffizi po conceder la permissiun sut cundiziuns e sut pretensiuns.

3.1.2. Execuziun normala

Execuziun normala serrada ed averta

Art.  17 1 Persunas sentenziadas che n'adempleschan betg las premissas per l'admissiun a la lavur d'utilitad publica, a la mesa-praschunia u a la surveglianza electronica u che na fan betg diever da questas pussaivladads d'execuziun, vegnan clamadas a l'execuziun averta u serrada dal chasti da detenziun.

2 La persuna sentenziada vegn collocada en ina instituziun d'execuziun serrada u en ina partiziun serrada d'ina instituziun d'execuziun averta, sch'ins sto temair ch'ella fugia u ch'ella commettia ulteriurs malfatgs. Sco instituziuns d'execuziun serradas vegnan designadas instituziuns d'execuziun u partiziuns d'instituziuns d'execuziun ch'èn – sin basa da lur structura e da lur manaschi – adattadas d'impedir fugias u privels per terzas persunas.

14) CS 311.0 15) CS 311.0 16) CS 311.0

6

350.510

3 L'uffizi fixescha il termin dal cumenzament da l'execuziun dal chasti uschia, che la persuna sentenziada ha anc temp avunda per reglar sias chaussas professiunalas e privatas.

4 Sin dumonda po l'uffizi spustar il cumenzament da l'execuziun dal chasti sin in termin posteriur, sche quai:

a)

impedescha   ristgas   considerablas   per   la   sanadad   u   auters   dischavantatgs considerabels che na pon betg pli vegnir fatgs bun; e na metta betg en dumonda l'execuziun dal chasti e na chaschuna nagins privels pli gronds per terzas persunas.

b)

3.1.3. Cumenzament da l'execuziun

Persunas sentenziadas ch'èn en arrest

Art.  18 1 Sch'ina persuna sentenziada è en arrest, vegn la midada en l'execuziun d'in auter gener d'arrest menziunada en las actas sin basa da la sentenzia ch'è entrada en vigur en il fratemp.

2 I vegn examinà, sche la persuna sentenziada po vegnir transferida en ina instituziun d'execuziun averta.

Incarica d'execuziun ed obligaziun d'infurmaziun

Art.  19 1 L'uffizi   decida,   en   tge   instituziun   d'execuziun   ch'il   chasti   u   l'internament   vegn exequì.

2 A   l'instituziun   d'execuziun   ch'è   incaricada   cun   l'execuziun   metta   l'uffizi   a disposiziun l'incarica d'execuziun cun las datas essenzialas da l'execuziun, ina copia da   la   sentenzia   motivada,   expertisas   psichiatricas   existentas   sco   er   las   ulteriuras infurmaziuns ch'èn necessarias per realisar l'execuziun.

Art.  20

Retschertga da la dimora, arrestaziun e laschar manar natiers tras la polizia

1 Sche la persuna sentenziada na s'annunzia betg entaifer il termin fixà u sch'ella na cumenza   betg   il   chasti   u   l'internament,   po   l'uffizi   publitgar   questa   persuna   per laschar retschertgar sia dimora u per laschar l'arrestar sco er arrestar la persuna e laschar la manar natiers tras la polizia.

2 En quests cas decida l'uffizi immediatamain suenter l'arrestaziun, sche la persuna sentenziada sto l'emprim expiar ses chastì en l'execuziun serrada u sch'ella po vegnir transferida en ina instituziun d'execuziun averta. L'execuziun dal chasti en furma da mesa-praschunia   ed   en   furma   da   surveglianza   electronica   n'è   per   regla   betg   pli pussaivla.

7

350.510

3.1.4. Schluccadas da l'execuziun

Sortida e congedi

Art.  21 1 Sin   dumonda   po   l'uffizi   conceder   sortidas   u   congedis,   sche   las   premissas   da l'artitgel 84 alinea 6 CP17) èn ademplidas.

2 L'uffizi po delegar l'autorisaziun da conceder sortidas u congedis a l'instituziun d'execuziun.

Lavur ed alloschi en l'externat

Art.  22 1 Sin   dumonda   po   l'uffizi   ordinar   ina   lavur   ed   in   alloschi   en   l'externat   sco   pass preparatorics   per   la   relaschada,   sche   las   premissas   da   l'artitgel 77a   CP18)  èn ademplidas.

2 L'uffizi po conceder la permissiun sut cundiziuns e sut pretensiuns.

Surveglianza electronica empè da lavur ed alloschi en l'externat

Art.  23 1 Sin dumonda po l'uffizi ordinar la surveglianza electronica empè da la lavur u da l'alloschi en l'externat, sche las premissas da l'artitgel 79b alinea 1 ed alinea 2 CP19)

èn ademplidas.

2 L'uffizi po conceder la permissiun sut cundiziuns e sut pretensiuns.

3.2. MESIRAS TERAPEUTICAS

Art.  24

Mesiras ambulantas 1. cunvegna da tractament

1 L'uffizi è cumpetent per l'execuziun dal tractament ambulant. El designescha la terapeuta responsabla u il terapeut responsabel e regla ils detagls en ina cunvegna da tractament.

2 La cunvegna da tractament regla en spezial l'incarica e las finamiras dal tractament.

3 L'uffizi metta a disposiziun a la terapeuta responsabla u al terapeut responsabel ina copia   da   la   sentenzia,   expertisas   psichiatricas   existentas   sco   er   las   ulteriuras infurmaziuns ch'èn necessarias per realisar la mesira ambulanta.

4 L'uffizi   surdat   a   la   persuna   sentenziada   la   cunvegna   da   tractament;   cun   sia suttascripziun conferma la persuna sentenziada d'avair survegnì la cunvegna.

17) CS 311.0 18) CS 311.0 19) CS 311.0

8

350.510

2. contract da tractament

Art.  25 1 La   terapeuta   u   il   terapeut   concluda   in   contract   da   tractament   cun   la   persuna sentenziada.   Quest   contract   regla   en   spezial   il   gener,   la   furma   e   l'andament   dal tractament.

2 La terapeuta u il terapeut trametta ina copia dal contract da tractament a l'uffizi.

Art.  26 3. mesiras ambulantas cumplementaras a l'execuziun 1 L'uffizi infurmescha l'instituziun d'execuziun davart la cunvegna da tractament e davart il contract da tractament.

2 L'instituziun   d'execuziun   metta   a   disposiziun   l'infrastructura   per   mesiras ambulantas   cumplementaras   a   l'execuziun   e   coordinescha   la   terapia   cun   la planisaziun da l'execuziun.

Art.  27

Mesiras staziunaras 1. execuziun

1 L'uffizi fixescha il termin dal cumenzament da l'execuziun da la mesira e decida, en tge instituziun d'execuziun che la mesira staziunara vegn exequida.

2 Sche   circumstanzas   spezialas   giustifitgeschan   quai,   po   vegnir   permessa   ina suspensiun.

Art.  28 2. incarica d'execuziun ed obligaziun d'infurmaziun 1 A   l'instituziun   d'execuziun   ch'è   incaricada   cun   l'execuziun   metta   l'uffizi   a disposiziun l'incarica d'execuziun cun las datas essenzialas da l'execuziun, ina copia da la sentenzia, expertisas psichiatricas existentas sco er las ulteriuras infurmaziuns ch'èn necessarias per realisar l'execuziun.

Art.  29

Disposiziuns cuminaivlas 1. obligaziun d'annunzia ed obligaziun da rapportar 1 La terapeuta u il terapeut sto infurmar immediatamain l'uffizi davart eveniments extraordinaris, sco per exempel l'inobservanza repetida da cunvegnas u da termins, in cumportament nuncooperativ u la periclitaziun da terzas persunas.

2 Tras la conclusiun da la cunvegna da tractament vegn la terapeuta u il terapeut dispensà da l'obligaziun da discreziun envers l'uffizi.

3 La terapeuta u il  terapeut suttametta a l'uffizi periodicamain u sin dumonda in rapport davart il decurs dal tractament.

2. obligaziun da cooperaziun

Art.  30 1 La persuna sentenziada è obligada da cooperar per cuntanscher las finamiras da l'execuziun.

9

350.510

2 En spezial sto ella observar ils termins dals tractaments e las cunvegnas cun la terapeuta u il terapeut, garantir la cuntanschibladad sco er annunziar immediatamain ina midada d'adressa.

Art.  31

3. retschertga da la dimora, arrestaziun e laschar manar natiers tras la polizia

1 Sche la persuna sentenziada na s'annunzia betg entaifer il termin fixà, sch'ella na cumpara   betg   al   discurs   ordinà,   sch'ella   na   cumenza   betg   ina   mesira   u   sche   sia dimora   n'è   betg   enconuschenta,   po   l'uffizi   publitgar   questa   persuna   per   laschar retschertgar sia dimora u per laschar l'arrestar sco er arrestar la persuna e laschar la manar natiers tras la polizia.

4. Procedura d'execuziun en il dretg penal per giuvenils

Art.  32

Cumissiun spezialisada per il dretg penal per giuvenils 1. cumpetenza

1 La Cumissiun spezialisada da la giurisdicziun penala per giuvenils dal chantun Turitg ademplescha en il chantun Grischun la funcziun da cumissiun spezialisada per il dretg penal per giuvenils.

2 Ella ademplescha las incumbensas en il senn da l'artitgel 28 alinea 3 DPG20). La Procura per giuvenils po suttametter a la Cumissiun spezialisada per il dretg penal per giuvenils ulteriuras decisiuns en proceduras d'execuziun e d'inquisiziun dal dretg penal per giuvenils ch'èn relevantas per la segirezza publica.

3 La Cumissiun spezialisada per il dretg penal per giuvenils fa recumandaziuns da caracter consultativ per mauns da la Procura per giuvenils.

2. procedura

Art.  33 1 Per las commembras ed ils commembers da la Cumissiun spezialisada per il dretg penal per giuvenils valan ils motivs da recusaziun tenor l'artitgel 56 CPP21).

2 Sch'i   vegn   fatg   valair   in   motiv   da   recusaziun   cunter   ina   commembra   u   in commember da la Cumissiun spezialisada per il dretg penal per giuvenils, decida la Procura per giuvenils definitivamain en chaussa.

3 Las ulteriuras dumondas da procedura vegnan regladas da la Procura per giuvenils en ina directiva.

3. finanziaziun

Art.  34 1 Per ses engaschament sco cumissiun spezialisada per il dretg penal per giuvenils indemnisescha il chantun Grischun la Cumissiun spezialisada da la giurisdicziun penala per giuvenils dal chantun Turitg tenor las tariffas da taxas che valan per ella.

20) CS 311.1 21) CS 312.0

10

350.510

Regulaziuns cumplementaras

Art.  35 1 Uschenavant ch'i n'è betg previs insatge auter, valan l'artitgel 14 fin l'artitgel 33 da l'ordinaziun   confurm   al   senn   per   l'execuziun   da   chastis   pronunziads   envers giuvenils.

5. Custs d'execuziun

Surpigliada dals custs

Art.  36 1 Uschenavant   ch'i   n'è   betg   previs   insatge   auter,   surpiglia   l'uffizi   ils   custs   per l'execuziun da chastis e da mesiras envers persunas creschidas, entant che la Procura publica surpiglia ils custs per l'execuziun da chastis e da mesiras envers giuvenils.

2 L'uffizi e la Procura publica èn autorisads da far las expensas ch'èn necessarias per l'execuziun extrachantunala da sancziuns da detenziun.

6. Disposiziun finala

Disposiziun transitorica

Art.  37 1 Las novas regulaziuns finanzialas valan a partir da l'emprim onn da gestiun che cumenza suenter l'entrada en vigur da questa ordinaziun.

11

350.510

Tabella da las modificaziuns - tenor conclus

Conclus 21-12-2021

Entrada en vigur 01-01-2022

Element relasch

Modificaziun emprima versiun

Publicaziun en la CUL 2021-050

12

350.510

Tabella da las modificaziuns - tenor element

Element relasch

Conclus 21-12-2021

Entrada en vigur 01-01-2022

Modificaziun emprima versiun

Publicaziun en la CUL 2021-050

13